Sakeman sterf in vliegongelukClifford Pike. Foto: Willie Bodenstein/www.pilotspost.co.za Kapt. Mali Govender, woordvoerder van die polisie, sê die soektog na Clifford Pike is Saterdagmiddag afgelas nadat ŉ lugmag-helikopter die wrak van Pike se vliegtuig in ŉ kloof in die park gevind het. “Die nodige owerhede, insluitend ondersoekkenners van die Suid-Afrikaanse Polisiediens (SAPD) sowel as beamptes van die Burgerlugvaartowerheid is onmiddellik in kennis gestel en het kort daarna op die toneel aangekom om met hulle ondersoeke te begin.” Govender sê ŉ geregtelike doodsondersoek is geopen. Maroela Media het gister berig dat Pike se enkelsitplek-vliegtuig een van drie ligte vliegtuie was wat Woensdag na Port Elizabeth gevlieg het. Pike se vliegtuig het egter nooit in Port Elizabeth aangekom nie. Die drie vlieëniers het glo verskillende roetes gevlieg nadat daar digte mis opgesteek het. Pike, ŉ sakeman van Benoni, moes glo die naweek aan die Mosselbaai-lugskou deelgeneem het. Lees ook: Vermiste vliegtuig gevind Beloning uitgeloof vir vermiste vlieënier